钦定古今图书集成/明伦汇编/官常典/第734卷 > 吴讷
## 钦定古今图书集成/明伦汇编/官常典/第734卷 > 吴讷

按《列朝诗集》，“讷字克敏，休宁人。少学兵法，习骑射。从
父总管礼于靖江收复五溪蛮峒。至正中，蕲黄盗破
徽州，待制郑玉、前进士杨维桢荐其才于浙省，授建
德路判官兼义兵万户。与元帅李克鲁会军昱岭关，
同复徽州。维桢为文送之，勉以张睢阳事。丁酉岁，大
兵临郡，随元帅阿鲁辉退屯浙西，札溪源巡逻，至界”
首白际岭，战败不屈，引刀自刎死，年二十七。有《吴万
户诗集》五卷。